《由真隐至枕峰寺》
宋代·喻良能

野外初凉冷，征衫亦未重。
檀栾溪上竹，勃窣道边榕。
秋意撩人切，岚光泼眼浓。
更寻天竺寺，却忆此高峰。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。